**ASSEMBLEA ORDINÀRIA AMPA DIMECRES 1 D’OCTUBRE DE 2014**

Comença la reunió a les 16:45 hores. 18 assistents.

1.- LECTURA I APROVACIÓ DE L’ACTA ANTERIOR.

2.- BALANÇ DE COMPTES DEL CURS 2013-2014.

Del balanç econòmic del curs passat destaquem que al començament del curs passat, 2013-2014, contàvem amb 405,35 € i al acabar amb

2.158,95 €. Els ingressos sigueren de 10.259,67 € y les depeses de 8.506,30 €. Hem tingut un benefici de 1.753,60 €.

D’altra banda les despeses estimades són les mateixes: festes de Nadal, Falles i fi de curs, l’ajuda per a les excursions, wifi de l’escola, revista de l’escola i hort.

3- EXTRAESCOLARS I ESCOLA MATINERA.

Hi ha hagut una forta demanda d’extraescolars i s’han format grups de totes les activitats oferides excepte de dolçaina. Hi ha apuntats 119 alumnes del 213 que hi ha a l’escola. Tenint en compte que hi ha alumnes que estan apuntats a més d’una activitat el total d’inscripcions ha segut de 239.

Encara que les activitats estan començades si hi ha alumnes interessats en alguna, poden posar-se en contacte amb l’Ampa perquè encara hi ha activitats que no estan plenes o que no tenen nombre màxim d’alumnes.

Com ja es va dir en la fulla informativa d’extraescolars si hi ha pares/mares interessats en altra activitat que no ha segut oferida i formen un grup suficient per a poder fer-la es poden ficar en contacte amb l’Ampa per intentar trobar horari i lloc per fer –la. És el cas del tercer cicle de primària on volen formar grup per fer classes de hip-hop. Els interessats en aquesta activitat poden ficar-se en contacte amb Rosa Tolosa, mare de cinquè de primària.

Els alumnes no socis de l’Ampa han de pagar una matrícul.la.

A les extraescolars poden vindre xiquets d’altres escoles però han de pagar la matrícul.la i el canguratge.

El canguratge es paga en concepte del servei prestat per la persona que cuida el centre mentre es desenvolupen les extraescolars de vesprada (horari de col·legi tancat). El seu import depèn de la duració setmanal i nombre de xiquets apuntats a l’activitat i oscil.la entre 2 i 3,5 euros mensuals afegits al preu mensual de l’activitat.

Es desenvolupen 13 activitats extraescolars, 2 al migdia y 11 de vesprada (3 dilluns, 2 dimarts i dijous, 3 dimecres i 3 divendres). Es demana la col·laboració d’un pare/mare en cada una de les activitats per a què observe el bon funcionament, la qualitat de l’activitat i l’opinió dels alumnes i els pares/mares.

4.- TERTÚLIES A L’ESCOLA.

Com a projecte de la comissió de convivència el dia 14 d’octubre a les 16:30 tindrà lloc la primera tertúlia a l’escola amb el tema” El model d’escola que volem”. A aquesta tertúlia participaran el pares i mares que vulguin assistir , així com la directora, el cap d’estudis i la psicòloga del centre. Es passarà una circular informativa al voltant del dia 8 d’octubre.

5.- APERTURA DEL CURS. PROJECTES EN ELS QUÈ COL.LABOREM.

S’ha fet l’acte de benvinguda a les noves famílies de l’escola, especialment a les d’infantil de tres anys.

Segons ens informa la direcció, el projecte de l’hort es treballarà per tots els cursos amb una duració d’un trimestre.

S’ha aconseguit la instal·lació de fibra òptica per la internet de l’escola amb una velocitat de 20 megues.

El projecte AMURE, gràcies al qual, xiquets amb pocs recursos econòmics podien gaudir de l'aprenentatge de la música ha segut tallat per Conselleria. Però es canviarà per un altre projecte des de Conselleria amb la col.laboració del Pare Català, la nostra escola i el CIM de Benimaclet.

S’ha comunicat a Conselleria, a l’escola i a FAPA la realització de totes les extraescolars. Tots els que hi participen e elles estan coberts amb el segur de responsabilitat civil que tenim per estar adscrits a FAPA.

6.- QUE SABEM DE LA JORNADA INTENSIVA.

Per falta d’informació i temps aquest punt es deixa per a pròximes reunions.

7.- CURSOS PER A PARES I MARES.

S’han demanat a FAPA dos cursos: Importància de l’educació infantil i Taller didàctic de tècniques d’estudi.

8.- ELECCIONS A LA NOVA JUNTA DE L’AMPA. PROCEDIMENT.

El dia 5 de novembre de 2014 seran les eleccions per a la nova Junta de l’AMPA. La durada d’aquesta nova Junta serà de dos anys fins a unes noves eleccions. Són molt importants les tasques exercides per l’Associació de Mares i Pares d’Alumnes. Qualsevol pare, mare o tutor d’alumnes de l’escola pot presentar-se com a candidat i pot participar en la votació. El procediment serà el següent:

Els càrrecs a triar seran: President, Vicepresident, Secretari, Tresorer i Vocals.

Plaç de presentació de candidatures: Des de 2 d’octubre fins al 29 d’octubre.\*

Formes de presentació de candidatura: Dient-lo directament a l’actual presidenta, deixant un paper a la bústia de l’AMPA amb el nom del candidat i el del seu fill o filla.

El 30 d’otubre es publicaran els candidats presentats.

El dimecres 5 de novembre, dia de la votació, en assemblea extraordinària, els candidats tindran l’oportunitat, si volen, d’exposar breument les seues idees abans de la votació.

\* A excepció dels vocals, no es podran presentar candidatures després d’aquesta data, però en cas de quedar alguna candidatura vacant es farà una reunió de l’actual junta per a decidir el procediment.

A continuació tindrà lloc la reunió ordinària de novembre.

12.- SUGGERIMENTS, PRECS I PREGUNTES:

L’Ampa tancarà el comte bancari que hi ha obert al Santander.

Finalitza la reunió a les 18:15 hores.